Eisner Kurt

Dar Eisner Kurt is gabeest an schraibar und an polìtikar vüürar kan Berlìno un denne ka Mònako in de Bavièra. Ar is gabeest dar schaffar un dar èerste höögarste vüürar vomme vrai-staate von Bavièra "Freistaat Bayern". 

Galeebach
Dar Eisner Kurt is gabüürtet fan takh 14 vomme mòajen im-me jaare 1867 kan Berlìno und is khènt gatöötet fan takh 21 vomme hòrnighe im-me jaare 1919 ka Mònako. De sain alten saint gabeest judeen und habent gahàt an fabbrika von tüücharn kan Berlìno, ba-d-ar is gant schuul. Darnaach iss-ar gabeest an schraibar vor viildar-hanne jorneele. 

Dar polìtikar vüürar

Kan Berlìno
Dar Eisner Kurt ist hòrtan gastànt at-te schenkhe saita und hat gabèlt legan panàndar in Immanuèle Kant und in Karlen Marx. Imme jaare 1898 hatt-ar-sich gaschràibet inn in partìten sozialdemokràtiken dar Prussien (SPD).

Ka Mònako
Im-me jaare 1910 iss-ar gant ka Mònako in de Bavièra zo hèrbigan da. Benne im-me jaare 1914 hat gahövet aan dar Gròoze Khriikh, iss-ar khènt an hèftigar straitar bidar in khriikh und hat nimmarmèar gabèlt vòlgan me sain partìten. Ar hat vorkhèart de laüte un denne, benne is gabeest gariivet dar Gròoze Khriikh, fan takh 8 vomme hòolikh-manade im-me jaare 1918 hat-ar gamàchet an gròozez gakhèerach me staate, hat gatràibet dehiin in khuunekh, und hat vorkhünnet in vrai-staat von Bavièra "Freistaat Bayern".
Sainten dar èerste und höögarste vüürar vomme naüjen staate, fan takh 21 vomme hòrnighe im-me jaare 1919, bail ar is gabeest aff-an bèkh zomme komàun-hause, iss-ar khènt gaschózzet tòat vonn-ame maukhalar. Voar-az-ar hat gasnàppet diisen bèkh, dar sain schraibar hat-me garaatet zo lèmman an andarn bèkh zoa-zo gheenan inn in-z komàun-haus stüllinghe, badar dar Eisner Kurt hat-me nèt gavòlghet khödanten:
"Se mögant-mich schiizan tòat òona bòtta anlòan." 

Püchar

 Psychopathia spiritualis. Nietzsche Friedrich und die Apostel der Zukunft. Lipsia 1892.
 Das Ende des Reiches. Deutschland und Preußen im Zeitalter der großen Revolution. Berlìno 1907.
 Schuld und Sühne. Püchar-Haus Neues Vaterland, Berger E. und Co., Berlìno 1919 (Flugschriften des Bundes Neues Vaterland, Nr. 12, online).
 Die neue Zeit. Püchar-Haus Müller Georg, Mònako 1919 (Gaprèchtar und vorkhünne vom-me Eisner bail-ar is gabeest vüüranten, online).
 Unterdrücktes aus dem Weltkriege. Püchar-Haus Müller Georg, Mònako/Biin/Zurìgo 1919 (online).
 Gesammelte Schriften. 2 töölle. Cassirer Paul, Berlìno 1919 (Band I online, Band II online)
 Die Götterprüfung. Eine weltpolitische Posse in fünf Akten und einer Zwischenaktspantomime. Cassirer Paul, Berlìno 1920 (online, oder online).
 Die halbe Macht den Räten. Ausgewählte Aufsätze und Reden. Ed. von dar Schmolze Renate und-me Schmolze Gerhard, Kolònia 1969.
 Sozialismus als Aktion. Ausgewählte Aufsätze und Reden. Ed. von dar Eisner Freya, Suhrkamp, Frankofòrte òbarn me Mèen 1975.
 Zwischen Kapitalismus und Kommunismus. Ed. von dar Eisner Freya, Frankofòrte òbarn me Mèen 1996.

 Vrömade saiten 



 Erika Bosl: Eisner, Kurt. In: Karl Bosl (Hrsg.): Bosls bayerische Biographie. 8000 Persönlichkeiten aus 15 Jahrhunderten. Pustet, Ratisbóna 1983, p. 172.
 Reinhard Jellen: Wir sind Gefangene. Zum 85. Jahrestag der Ermordung Kurt Eisners. Auf: Telepolis, 21 hòrnikh 2004.
 Kurt Eisner Werke. Alle de gantzen gaschràibeche un gaprèchtar vom-me Eisner.
 Bernhard Grau: Revolution, 1918/19. In:  Historisches Lexikon Bayerns, 10 hòolikh-maanont 2008.
 Volker Ullrich: [http://www.zeit.de/2009/09/A-Eisner?page=all Mord in München. Im Februar 1919 starb der bayerische Ministerpräsident Kurt Eisner durch die Kugeln eines Attentäters. Die Folgen waren dramatisch.] In: Die Zeit, Nr. 9, 19 hòrnikh 2009, p. 92.
 Klaus Weber: Kurt Eisner – Revolutionär des Alltags. Gaprècht ka-me Kurt-Eisner-Verein für politische Bildung, Rosa-Luxemburg-Stiftung Bayern,  Mònako, 7 hòolikh-maanont 2008 (PDF, 154 KB).
 Stefan Schnupp: Revolution und Regierung Eisner. In: Haus der Bayerischen Geschichte (Ed.): Revolution! Bayern 1918/19. Haus der Bayerischen Geschichte, Augùsta 2008, ISBN 978-3-937974-20-0 (Hefte zur Bayerischen Geschichte und Kultur 37), p. 12–18 (PDF, 1,07 MB).

Kategorie:Artikel auf Zimbrisch